LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2020. gada \_\_\_. janvārī.

**Par informatīvo ziņojumu**

**„Par Latvijas iespējām veikt darījumus ar valsts īpašumā esošajām gada emisijas sadales vienībām un Kioto vienībām”**

1. Pieņemt zināšanai iesniegto informatīvo ziņojumu.

2. Vides aizsardzības un reģionālās attīstības ministrijai, ņemot vērā Latvijas ilgtermiņa stratēģijas rīcībai ar gada emisiju sadales vienībām laika posmam no 2013. gada līdz 2020. gadam 5.2. apakšpunktā noteikto, pēc Eiropas Komisijas īstenošanas lēmuma par katras dalībvalsts 2017. gada siltumnīcefekta gāzu emisijām publicēšanas atbilstošā elastības perioda ietvaros nodrošināt 2017. gada Latvijas atbilstības konta pozitīvās bilances pārnešanu uz 2018. gada atbilstības kontu. Secīgi, pēc Eiropas Komisijas īstenošanas lēmuma par katras dalībvalsts 2018. gada siltumnīcefekta gāzu emisijām, attiecīgā elastības perioda ietvaros, nodrošināt 2018. gada Latvijas atbilstības konta pozitīvās bilances pārnešanu uz 2019. gada atbilstības kontu.

3. Ņemot vērā informatīvajā ziņojumā sniegto informāciju, lēmuma pieņemšanu par darījumiem ar Latvijas atbilstības kontu pozitīvās bilances gada emisijas sadales vienībām atlikt līdz nākošā informatīvā ziņojuma „Par Latvijas iespējām veikt darījumus ar valsts īpašumā esošajām gada emisijas sadales vienībām un Kioto vienībām” izskatīšanai Ministru kabinetā.

Ministru prezidents A.K. Kariņš

Valsts kancelejas direktors J. Citskovskis